**Grace Brewster Murrayová Hopperová** (rodená **Murrayová** \* 9. december 1906, New York, New York, USA – † 1. január 1992, Arlington County, Virgínia) bola americká počítačová vedkyňa a kontraadmirálka amerického námorníctva.

Ako jedna z prvých programátorov počítača Harvard Mark I sa stala priekopníčkou počítačového programovania, ktorá vynašla jeden z prvých linkerov. Propagovala a spopularizovala myšlienku strojovo-nezávislých programovacích jazykov, čo viedlo k vývoju COBOLu, ktorý sa dodnes používa.

Životopis
---------

Pred vstupom do námorníctva získala v roku 1934 titul Ph.D. z matematiky na Yale University. Od roku 1931 prednášala matematiku na Vassar College, kde získala v roku 1941 profesúru.

O zaradenie do námorníctva sa pokúšala už počas druhej svetovej vojny, ale jej vstup bol odmietnutý, pretože mala 34 rokov. Namiesto toho sa pripojila k námorným rezervám. Hopperová začala svoju kariéru v oblasti výpočtovej techniky v roku 1944, keď pracovala na tíme Harvarda Marka I. ktorý viedol Howard H. Aiken. V roku 1949 nastúpila do Eckert-Mauchly Computer Corporation a bola súčasťou tímu, ktorý vyvinul počítač UNIVAC I. V Eckert-Mauchly začala vyvíjať kompilátor. Verila, že programovací jazyk založený na angličtine je možný. Jej kompilátor prevádzal anglické výrazy na strojový kód, ktorému rozumejú počítače. V roku 1952 dokončila Hopperová svoj programový linker (pôvodne nazývaný kompilátor), ktorý bol napísaný pre systém A-0.

V roku 1954 si ju Eckert-Mauchly vybral, aby viedla ich oddelenie pre automatické programovanie. Viedla tiež a pomohla s vydaním niektorých prvých kompilovaných jazykov, napríklad FLOW-MATIC. V roku 1959 sa zúčastnila konzorcia CODASYL, ktoré konzultovalo s Hopperovou, aby im pomohla vytvoriť programovací jazyk nezávislý od stroja. To viedlo k jazyku COBOL, ktorý bol inšpirovaný jej predstavou jazyka založeného na anglických slovách. V roku 1966 odišla z námornej rezervy, ale v roku 1967 ju námorníctvo stiahlo do aktívnej služby. V roku 1986 odišla z námorníctva a našla prácu ako konzultantka pre spoločnosť *Digital Equipment Corporation*, kde sa podelila o svoje počítačové skúsenosti.

Referencie
----------

1. ↑  CANTRELL, Mark. Amazing Grace: Rear Adm. Grace Hopper, USN, was a pioneer in computer science. *Military Officer* (Military Officers Association of America), March 1, 2014, s. 52–55, 106. Dostupné online [cit. 2014-03-01].
2. ↑   *Grace Hopper* [online]. National Women's History Museum, [cit. 2018-07-11]. Dostupné online.
3. ↑  OGILVIE, Marilyn; Joy Harvey. *The biographical dictionary of women in science: pioneering lives from ancient times to the mid-20th century*. New York : Routledge, 2000. Dostupné online. ISBN 978-0-415-92040-7.
4. ↑  SPENCER, Donald D.. [s.l.] : [s.n.], 1985. ISBN 978-0-675-20290-9.

Iné projekty
------------

Commons
* Spolupracuj na Commons Commons ponúka multimediálne súbory na tému **Grace Hopperová**

Externé odkazy
--------------

* Oral History of Captain Grace Hopper - Interviewed by: Angeline Pantages
* RADM Grace Hopper, USN Ret. na Wayback Machine (archivované február 24, 2010)
* *Grace Hopper: Navy to the Core, a Pirate at Heart* Archivované 2017-09-22 na Wayback Machine
* *The Queen of Code*
* "Grace Hopper"

Zdroj
-----

*Tento článok je čiastočný alebo úplný preklad článku Grace Hopper na anglickej Wikipédii.*

Autoritné údaje: * BnF: 16228841g
* GND: 121579948
* ISNI: 0000 0001 1034 9992
* LCCN: n83175996
* NK ČR: jx20100825003
* VIAF: 873229
* WorldCat: lccn-n83175996